Diari Oficial de la Generalitat Valenciana


Sumari del DOGV 9476, del 23-11-2022 (2022/10127)

RESOLUCIÓ de 10 de novembre de 2022, del director general de Política Lingüística i Gestió del Multilingüisme, per la qual es concedeixen subvencions per al foment del valencià en l'àmbit dels mitjans de comunicació i publicacions privats i agències de notícies, per a l'exercici pressupostari de 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10796


Data del document
:   10-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 10 de novembre de 2022, del director general de Política Lingüística i Gestió del Multilingüisme, per la qual es concedeixen subvencions per al foment del valencià en l'àmbit dels mitjans de comunicació i publicacions privats i agències de notícies, per a l'exercici pressupostari de 2022. [2022/10817]  
Per l'Ordre 6/2021, de 22 de febrer, de la Conselleria d'Educació, Investigació, Cultura i Esport, s'aprovaren les bases reguladores del procediment de subvencions per al foment del valencià en l'àmbit dels mitjans de comunicació i publicacions privats i agències de notícies.  
  
Per la correcció d'errades de l'Ordre 6/2021, de 22 de febrer, de la Conselleria d'Educació, Investigació, Cultura i Esport, per la qual s'aproven les bases reguladores del procediment de subvencions per al foment del valencià en l'àmbit dels mitjans de comunicació i publicacions privats i agències de notícies.  
Mitjançant la Resolució de 23 d'agost de 2022, de la consellera d'Educació, Cultura i Esport (DOGV 9426, 13.09.2022), es van convocar les subvencions per al foment del valencià en l'àmbit dels mitjans de comunicació i publicacions privats i agències de notícies, per a l'exercici pressupostari de 2022.  
Vist l'informe de la comissió tècnica en què es concreta el resultat de l'avaluació de les sol·licituds presentades, després de ser estudiades i avaluades per la comissió tècnica, constituïda i reunida el dia 7 de novembre de 2022 a aquest efecte.  
Vist l'informe de l'òrgan instructor en què consta que de la informació que es troba en el seu poder es desprén que els beneficiaris complixen tots els requisits necessaris per a accedir-hi.  
De conformitat amb allò previst en la disposició final primera de l'Ordre 6/2021 abans esmentada, en el resolc dihuité de la resolució de convocatòria i l'apartat 4 del resolc quart de la Resolució de 13 d'abril de 2022, del conselleria d'Educació, Cultura i Esport, sobre delegació de competències en determinats òrgans, vista la proposta de l'òrgan instructor, resolc:  
  
Primer  
Concedir les subvencions proposades a les entitats que s'indiquen en l'annex I i assignar a cada una la quantitat que s'hi especifica, per un import total de 2.899.999,97 - a càrrec de la línia S7877000 «Ajudes a l'emissió en valencià en mitjans de comunicació i publicacions privats i agències de notícies» de l'aplicació pressupostària 35.72.56.657.59.0, del pressupost de la Generalitat per a 2022.  
  
Segon  
Denegar les sol·licituds de subvencions a les entitats que figuren en l'annex II pel motiu que hi figura.  
  
Tercer  
Les entitats beneficiàries han de complir amb el que estableixen els articles 16, 19 i 21 de les bases sobre les obligacions de les entitats beneficiàries, la justificació i el reintegrament de la subvenció, respectivament.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte de recurs potestativament en reposició o directament d'un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la consellera d'Educació, Cultura i Esport, en el termini d'un mes des de l'endemà de la publicació en el Diari Oficial de la Generalitat Valenciana.  
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València 10 de novembre de 2022.- El director general de Política Lingüística i Gestió del Multilingüisme (p. d. Resolució de 13 d'abril de 2022; DOGV núm. 9328, de 29.04.2022): Rubén Trenzano Juan.